Συννοσηρότητα ειδικών μαθησιακών δυσκολιών και παιδοψυχιατρικών διαταραχών σε εφήβους
Creators: name: Δαλαμπίρα, Αννα Δήμητρα Αθανασίου
Publisher: name: Aristotle University of Thessaloniki
Year: 2022
Subjects: Ειδικές μαθησιακές δυσκολίες
Παιδοψυχιατρικές διαταραχές σε εφήβους
Συννοσηρότητα
Specific learning difficulties
Psychiatric disorders in adolescents
Comorbidity

description: Εισαγωγή: Η συννοσηρότητα είναι ένα φαινόμενο που παρατηρείται συχνά στην παιδοψυχιατρική. Ιδιαίτερα κατά την περίοδο της εφηβείας, υπάρχουσες μαθησιακές δυσκολίες μπορεί να συνυπάρχουν με άλλα προβλήματα ψυχικής υγείας συντελώντας στην περαιτέρω αύξηση των ακαδημαϊκών δυσκολιών του παιδιού. Σκοπός: Η παρούσα μελέτη έχει ως στόχο να παρουσιάσει το κλινικό προφίλ παιδιών εφηβικής ηλικίας στα οποία συνυπάρχουν μαθησιακές δυσκολίες και ψυχιατρικές διαταραχές, να διερευνήσει τη σχέση μεταξύ ειδικών μαθησιακών δυσκολιών και ενός ευρέος φάσματος ψυχικών διαταραχών καθώς και τη συχνότητα συννοσηρότητας μεταξύ αυτών. Υλικό και Μέθοδος: Το δείγμα της έρευνας αποτελούν 43 έφηβοι (27 αγόρια και 16 κορίτσια), μέσης ηλικίας 14,38 ετών (±1,927 έτη), που έχουν λάβει μαθησιακή εκτίμηση αναφορικά με τις ειδικές μαθησιακές δυσκολίες. Η συλλογή των δεδομένων πραγματοποιήθηκε με τη χορήγηση του ερωτηματολογίου για Εφήβους / 11-18 (Youth Self Report - YSR/11-18) του Συστήματος Achenbach για Εμπειρικά Βασισμένη Αξιολόγηση. Η ερευνητική μεθοδολογία που ακολουθήθηκε αφορά την ποσοτική ανάλυση των δεδομένων. Αποτελέσματα: Τα ευρήματα μαρτυρούν πως οι ειδικές μαθησιακές δυσκολίες κατανέμονται σε ποσοστό 81.4% μεταξύ των ηλικιών 12 και 16 ετών. Συγκεκριμένα, το 44% των συμμετεχόντων παρουσιάζει προβλήματα δυσλεξίας, το 28% ΕΜΔ μικτού τύπου, ενώ ακολουθούν η δυσγραφία και η δυσαριθμησία με ποσοστό 14% η καθεμία. Η δυσλεξία παρατηρείται σε όλες τις ηλικιακές ομάδες που ελέγχθηκαν (11 – 18 ετών), ενώ η δεύτερη πιο συχνή ΕΜΔ αφορά τον μικτό τύπο στις ηλικίες από 11 έως 16 ετών. Η δυσαριθμησία παρατηρείται κυρίως στους εφήβους από 15 έως 17 ετών. Όσον αφορά τη συννοσηρότητα μεταξύ ΕΜΔ και παιδοψυχιατρικών διαταραχών, 10 έφηβοι παρουσίασαν υψηλές βαθμολογίες στην κλίμακα Άγχους/Κατάθλιψης, 8 στην κλίμακα Απόσυρσης/Κατάθλιψης, 2 στην κλίμακα Σωματικών Ενοχλημάτων, 7 στην κλίμακα Κοινωνικών Προβλημάτων, 2 στην κλίμακα Προβλημάτων Σκέψης, 5 στην κλίμακα Προβλημάτων Προσοχής, 1 στην κλίμακα Παράβαση Κανόνων και 4 στην κλίμακα Επιθετική Συμπεριφορά. Από τα συγκεντρωτικά στοιχεία, μπορούμε να πούμε πως τα αγόρια παρουσιάζουν υψηλές βαθμολογίες στις κλίμακες Απόσυρσης/Κατάθλιψης, Σωματικών Ενοχλημάτων, Κοινωνικών Προβλημάτων, Προβλημάτων Σκέψης, Προβλημάτων Προσοχής, Παράβαση Κανόνων και Επιθετική Συμπεριφορά. Τα κορίτσια, από την πλευρά τους, εμφανίζουν υψηλές βαθμολογίες στην κλίμακα Άγχους/Κατάθλιψης. Αναφορικά με τις αθροιστικές κλίμακες Εσωτερίκευσης και Εξωτερίκευσης δεν βρέθηκε κάποια στατιστικά σημαντική συσχέτιση ή διακύμανση μεταξύ των μεταβλητών και των ΕΜΔ. Συμπεράσματα: Συμπερασματικά τα παραπάνω ευρήματα δεν επιβεβαιώνουν τη συννοσηρότητα μεταξύ ΕΜΔ και ψυχιατρικών διαταραχών. Οι έφηβοι με ΕΜΔ μπορεί να παρουσιάζουν προβλήματα Άγχους/Κατάθλιψης, Απόσυρσης/Κατάθλιψης, Κοινωνικά Προβλήματα, Προβλήματα Προσοχής και Επιθετική Συμπεριφορά ωστόσο σε μικρότερο βαθμό από τον αναμενόμενο
description: Introduction: Co-morbidity is a phenomenon that is often observed in child psychiatry. Especially during adolescence, existing learning difficulties may coexist with other mental health problems contributing to the further increase of the child's academic difficulties. Aim: The aim of this study was to present the clinical profile of adolescent children with learning disabilities and psychiatric disorders, in order to investigate the relationship between specific learning disabilities and a wide range of mental disorders and the frequency of comorbidity between them. Material and Method: The research sample consists of 43 adolescents (27 boys and 16 girls), with a mean age of 14.38 years (± 1,927 years), who have received a learning assessment regarding specific learning difficulties. For data collection the questionnaire for Adolescents/11-18 (Youth Self Report - YSR/11-18) of the Achenbach System of Empirically Based Assessment was provided. The experimental design followed the quantitative analysis of data. Results: The findings show that specific learning disabilities are distributed at a rate of 81.4% between the ages of 12 and 16. In specific, 44% of the participants have dyslexia problems, 28% have mixed type, followed by dysgraphia and dyscalculia with a rate of 14% each. Dyslexia occurs in all age groups tested (11-18 years old), while the second most common learning disability concerns mixed type at the ages of 11 to 16 years old. Dyscalculia is observed mainly in adolescents from 15 to 17 years. In terms of comorbidity between learning disabilities and psychiatric disorders, 10 adolescents scored high on the Anxiety/Depression scale, 8 on the Withdrawal/Depression scale, 2 on the Somatic Complaints scale, 7 on the Social Problems scale, 2 on the Thought Problems scale, 5 on the Attention Problems scale, 1 on the Rule Breaking scale and 4 on the Aggressive Behavior scale. From the aggregated data, we can say that boys show high scores on the scales of Withdrawal/Depression, Somatic Complaints, Social Problems, Thought Problems, Attention Problems, Rule Breaking and Aggressive Behavior. Girls, on the other hand, show high scores on the Anxiety/Depression scale. Regarding the broadband scales of Internalizing and Externalizing Problems, no statistically significant correlation or variation was found between the variables and learning disabilities. Conclusions: In conclusion, the above findings don’t confirm the comorbidity between learning disabilities and psychiatric disorders. Adolescents with learning disabilities may experience Anxiety/Depression, Withdrawal/Depression, Social Problems, Attention Problems and Aggressive Behavior however to a lesser extent than expected